text: 20-årig fængslet for forsøg på mordbrand
  16 juli 2010 kl. 13.01
  En 20-årig mand er varetægtsfængslet i fire uger sigtet for forsøg på mordbrand, oplyser Syd- og Sønderjyllands Politi.
  Han mistænkes for at have sat ild til et rækkehus i Løvens Kvarter i Esbjerg tirsdag morgen.
  I huset lå to børn og sov. Begge børn reddede sig ud og kom ikke noget til.
  Politiet har tidligere oplyst, at der formentlig blev begået indbrud i huset kort før branden brød ud.
  